Kurdid on küllaltki heleda nahaga, juuksed on helepruunist mustani. Nende kultuur on küll islamist mõjutatud, aga nad pole muslimid, usuline fanatism  ei ole neile omane. Nad hindavad pereelu ja erootika kuulub nende ellu loomuliku osana elust. Alkohol on neile millegipärast kauge, alkohoolikust kurde peaaegu pole. Suitsetajaid küll leidub meeste hulgas, ma ei tea ühtegi suitsetavat kurdi naist. Võõraste keeltega saavad päris hästi hakkama, haridustase on muidugi sõjaoludest tingitult madal. Saddami reiimi ajal soodustati ka õpinguis ainult Baath-partei liikmeid. Teisitimõtlejaile tehti nii palju takistusi, et õpingud kaotasid mõtte.  Televisioonis(kurdidel on palju omakeelseid satelliidikanaleid) esineb ka läänes kõrgema hariduse saanud kurde nagu näiteks dr. Barhan, kes on Ameerika kodakondne ja tegutseb nüüd Iraagi valitsuses kõrgel kohal. Kurdidel on palju meeslauljaid, kes esinevad televisioonis romantiliste videodega, sageli rahvariietes. Kurdi jalgpallimeeskond tuli sel aastal Aasia meistriks. Kurdid on sõbraliku suhtlemisviisiga paljukannatanud ja tulevikult palju lootev rahvas. Nad on oma rahvuskultuuri kangekaelselt säilitanud ja unistavad  iseseisvusest.